Ford Ferrariyə qarşı

Ford Ferrariyə qarşı ( bəzi Avropa ölkələrində Le Mans '66 adı ilə tanınır) — Jez Butterworth, John-Henry Butterworth və Jason Keller tərəfindən ssenarisi yazılmış və rejissoru James Mangold olan 2019-cu ildə istehsal olunan Amerikan bioqrafik dram filmidir. Filmdə baş rolları Mett Deymon və Kristian Beyl oynamışdır. Jon Bernthal, Caitriona Balfe, Tracy Letts, Josh Lucas, Noah Jupe, Remo Girone və Ray McKinnon isə köməkçi rollarda oynamışdırlar.

Film, Ford GT40-ı inşa etmək üçün Henry Ford II və Lee Iacocca tərəfindən tapşırıq verilmiş avtomobil vizyoneri Carroll Shelby və İngilis sürücü Ken Milesin rəhbərlik etdiyi eksantrik və iddialı Amerikalı mühəndis və dizayn qrupundan danışır. Bu yeni avtomobili yaratmaq ilə onların məqsədi Fransa tərəfindən hər il təşkil edilən 1966-cı il Le Mans 24 Saat yarışını qazanmaq və Ferrariyi taxtından salmaqdır. Filmin çəkilməsinin ilk mərhələlərində Tom Cruise və Brad Pitt baş rollarda oynamalı idilər, lakin bu planlar boşa çıxdı. 2018-ci ilin fevral ayında Mangold işə götürüldü və Matt Damon, Christian Bale və aktyor heyətinin qalan hissəsi o yay ona qoşuldu. Çəkilişlər 2018-ci ilin iyul ayında Kaliforniyada başlamış və iki aydan bir qədər çox çəkmişdir.

Ford Ferrariyə qarşı filminin dünya premyerası 30 Avqust 2019-cu ildə Telluridəki Film Festivalında keçirilmişdir. Film, filmdəki yarış performansları və yarış sekansları ilə tənqidçilərdən müsbət rəylər almışdır.

 Süjet xətti 

Ford Motor Company 1963-cü ildə Enzo Ferrariyə Ferrarinin mümkün satışı üçün müraciət etmişdir. Təklifin Ferrarinin yarış komandasını əhatə etdiyini öyrənən Enzo Ferrari danışıqları birtərəfli qaydada bitirir. Ferrarinin yarış komandası 1958 və 1960-cı ildən etibarən 1965-ci ilə qədər hər il Le Mans 24 saat yarışlarını qazanmışdır. Bu yarış 1923-cü ildən bəri hər il keçirilən dünyanın ən qədim mühərrikli idman avtomobillərinin dözümlülük yarışıdır. Təklifin rədd edilməsindən kədərlənən II Henry Ford, şirkətin yarış bölməsinə Scuderia Ferrariyə qalib gəlmək üçün bir avtomobil dizayn etməyi tapşırır.

Filmdə avtomobil dizayneri Carroll Shelby və yarış avtomobili sürücüsü Ken Milesin rəhbərlik etdiyi bir Amerikalı mühəndis və dizayn qrupundan bəhs edir. Məqsədləri Le Mans 24 Saat yarışında ardıcıl olaraq yarışlarında qalib gələn əfsanəvi Ferrariyi yeni bir avtomobil ilə 1966-cı ildəki Le Mans 24 Saat yarışında məğlub etməkdir. Nəticədə, komanda yarış üçün Ford GT40 avtomobilini istehsal edir.

 İstinadlar 

Kateqoriya:ABŞ-nin bioqrafik dram filmləri
Kateqoriya:2019-cu ilin ABŞ filmləri
Kateqoriya:2019-cu ilin filmləri
Kateqoriya:2010-cu illərin ABŞ filmləri
Kateqoriya:2010-cu illərin ingilis dilli filmləri
Kateqoriya:20th Century Fox filmləri
Kateqoriya:BAFTA qalibləri (filmlər)
Kateqoriya:Chernin Entertainment filmləri
Kateqoriya:Ən yaxşı səs montajına görə Oskar mükafatı alan filmlər
Kateqoriya:IMAX filmləri
Kateqoriya:TSG Entertainment filmləri
Kateqoriya:Florida haqqında filmlər
Kateqoriya:Kaliforniya haqqında filmlər
Kateqoriya:Fransa haqqında filmlər
Kateqoriya:İtaliya haqqında filmlər
Kateqoriya:ABŞ-nin idman haqqında filmləri
Kateqoriya:2019-cu ilin Fransa filmləri
Kateqoriya:ABŞ-nin döyüş dram filmləri